  Майя Бывальцева 26-тӥ коньывуонэ Удмуртиысь «Лудорвай» музей-заповедникын «Уйпал пужейёслэн сюресэтӥзы» адӟытон усьтӥськоз. Арбериос Коми Элькунлэн йӧскалык музейысьтыз ваемын, ивортэ ужъюртлэн пресс-службаез. Адӟытон Россилэн Уйпалаз улӥсь калыкъёслэн лулчеберетсылы сӥземын но коми-ижемецъёслэсь, ненецъёслэсь но Обь котырысь угръёслэсь паймымон ваньбурлыко (материальной) но лулпушлыко (духовной) дуннезэс усьтэ. Уйпалан улӥсь калыкъёслэн улонзы туж юн герӟаськемын пужейёсын. Адӟытонэ лыктӥсьёс XIX-XX дауръёсысь арбериосын тодматскыны быгатозы: чум, гурт котырын кулэ луись котыр, нарты, лылэсь арбериос, шудонъёс но пужей вордӥсьёслэсь трос мукет тӥрлыкъёссэс. Озьы ик тодыны луоз, кытчы кӧчо уйпал калыкъёс, луэ-а дӧдьыен турын вылтӥ ветлыны, маин шудо пужей вордӥсьёслэн нылпиоссы, маиз вань чум пушкын? Пужей вордӥсьёслэсь улон-вылонзэс но дунне шоры учконзэс усьтыны юрттозы тунспуктэмъёс но. Адӟытон 6-тӥ толсурозь ужалоз. Чаклам арлыд: 0+ Тодэ вайытом, та дыре «Лудорвай» музей-заповедниклэн интыысь интые ветлӥсь «Удмуртъёслэн семья пусъёссы» адӟытонэз Коми Элькунысь йӧскалык музейын ужа.  Тегъёс: Лулчеберет Музей Удмуртия Лудорвай адӟытон йӧслыкъёс  